ET Euroopa Liidu Teataja L 73/4

EMP ÜHISKOMITEE OTSUS

NR 136/2016,

8. juuli 2016,

millega muudetakse EMP lepingu I lisa „Veterinaar- ja fütosanitaarküsimused“ ja II lisa „Tehnilised normid, standardid, katsetamine ja sertifitseerimine“ [2018/358]

EMP ÜHISKOMITEE,

võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,

ning arvestades järgmist:

(1) EMP lepingusse tuleb inkorporeerida komisjoni 4. veebruari 2016. aasta rakendusotsus (EL) 2016/158, milles sätestatakse üleminekumeetmed seoses teatavate liha- ja piimasektori ettevõtetega Horvaatias (1).

(2) Käesolevas otsuses käsitletakse veterinaarküsimuste ja toiduainetega seotud õigusakte. Veterinaarküsimusi ja toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes ning II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.

(3) 11. aprillil 2014 Brüsselis allakirjutatud lepingut seoses Horvaatia Vabariigi osalemisega Euroopa Majanduspiirkonnas (2) (edaspidi „EMP 2014. aasta laienemisleping“) on ajutiselt kohaldatud sellele allakirjutanute suhtes alates 12. aprillist 2014 ning seetõttu kohaldatakse käesolevat otsust ajutiselt kuni EMP 2014. aasta laienemislepingu jõustumiseni.

(4) Seetõttu tuleks EMP lepingu I ja II lisa vastavalt muuta,

ON VASTU VÕTNUD KÄESOLEVA OTSUSE:

Artikkel 1

EMP lepingu I lisa I peatüki osas 6.1 lisatakse pealkirja „Üleminekumeetmed“ all olevatesse punktidesse 16 (Euroopa Parlamendi ja nõukogu määrus (EÜ) nr 852/2004) ja 17 (Euroopa Parlamendi ja nõukogu määrus (EÜ) nr 853/2004) järgmised taanded:

„— 32016 D 0158: komisjoni 4. veebruari 2016. aasta rakendusotsus (EL) 2016/158, milles sätestatakse üleminekumeetmed seoses teatavate liha- ja piimasektori ettevõtetega Horvaatias (ELT L 31, 6.2.2016, lk 47).“

Artikkel 2

EMP lepingu II lisa XII peatükis lisatakse pealkirja „Üleminekumeetmed“ all olevasse punkti 54zzzh j (Euroopa Parlamendi ja Nõukogu määrus (EÜ) nr 852/2004) järgmine taane:

„— 32016 D 0158: komisjoni 4. veebruari 2016. aasta rakendusotsus (EL) 2016/158, milles sätestatakse üleminekumeetmed seoses teatavate liha- ja piimasektori ettevõtetega Horvaatias (ELT L 31, 6.2.2016, lk 47)“.

Artikkel 3

Rakendusotsuse (EL) 2016/158 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.

Artikkel 4

Käesolev otsus jõustub 9. juulil 2016, tingimusel et kõik EMP lepingu artikli 103 lõike 1 kohased teated on edastatud (*1), või EMP 2014. aasta laienemislepingu jõustumise päeval, olenevalt sellest, kumb kuupäev on hilisem.

Käesolevat otsust kohaldatakse ajutiselt alates 9. juulist 2016 kuni EMP 2014. aasta laienemislepingu jõustumiseni tingimusel, et kõik EMP lepingu artikli 103 lõik 1 kohased teated on edastatud.

Artikkel 5

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 8. juuli 2016 EMP ühiskomitee nimel eesistuja Bergdís ELLERTSDÓTTIR

(1) ELT L 31, 6.2.2016, lk 47.

(2) ELT L 170, 11.6.2014, lk 5.

(*1) Põhiseadusest tulenevaid nõudeid ei ole nimetatud.